CELEX: 32022R0975
Language: sl
Date: 2022-03-17 00:00:00
Title: Delegirana uredba Komisije (EU) 2022/975 z dne 17. marca 2022 o spremembi regulativnih tehničnih standardov iz Delegirane uredbe (EU) 2017/653 v zvezi s podaljšanjem prehodne ureditve iz člena 14(2) navedene uredbe in spremembi regulativnih tehničnih standardov iz Delegirane uredbe (EU) 2021/2268 glede datuma začetka uporabe navedene uredbe (Besedilo velja za EGP)

24.6.2022   
               
               
                  SL
               
               
                  Uradni list Evropske unije
               
               
                  L 167/35
               
            
         DELEGIRANA UREDBA KOMISIJE (EU) 2022/975
         z dne 17. marca 2022
         o spremembi regulativnih tehničnih standardov iz Delegirane uredbe (EU) 2017/653 v zvezi s podaljšanjem prehodne ureditve iz člena 14(2) navedene uredbe in spremembi regulativnih tehničnih standardov iz Delegirane uredbe (EU) 2021/2268 glede datuma začetka uporabe navedene uredbe
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1286/2014 Evropskega parlamenta in Sveta z dne 26. novembra 2014 o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) (1) ter zlasti členov 8(5) in 10(2) Uredbe,
         ob upoštevanju naslednjega:
         
                     (1)
                  
                  
                     Uredba (EU) št. 1286/2014 določa enotna pravila o obliki in vsebini dokumenta s ključnimi informacijami, ki ga morajo pripraviti proizvajalci paketnih naložbenih produktov za male vlagatelje in zavarovalnih naložbenih produktov (PRIIP), ter enotna pravila o posredovanju dokumenta s ključnimi informacijami malim vlagateljem, da se jim omogoči razumevanje in primerjavo ključnih elementov PRIIP in ključnih tveganj, povezanih z njimi. Vendar so v skladu s členom 32(1) navedene uredbe družbe za upravljanje, kot so opredeljene v členu 2(1), točka (b), Direktive 2009/65/ES Evropskega parlamenta in Sveta (2), investicijske družbe iz člena 27 navedene direktive ter osebe, ki prodajajo enote KNPVP, kot so opredeljeni v členu 1(2) navedene direktive, ali o njih svetujejo, izvzete iz obveznosti na podlagi navedene uredbe do 31. decembra 2021. Kadar država članica pravila o obliki in vsebini dokumenta s ključnimi informacijami iz členov 78 do 81 Direktive 2009/65/ES uporablja za sklade, ki niso KNPVP in se ponujajo malim vlagateljem, se prehodna ureditev iz člena 32(1) navedene uredbe uporablja za družbe za upravljanje, investicijske družbe in osebe, ki prodajajo enote takih skladov malim vlagateljem ali jim o njih svetujejo. Z Uredbo (EU) 2021/2259 Evropskega parlamenta in Sveta (3) je bila Uredba (EU) št. 1286/2014 spremenjena, da bi se navedena prehodna ureditev podaljšala do 31. decembra 2022.
                  
               
                     (2)
                  
                  
                     Delegirana uredba Komisije (EU) 2017/653 (4), ki je bila sprejeta na podlagi členov 8(5), 10(2) in 13(5) Uredbe (EU) št. 1286/2014, določa pravila glede prikaza, vsebine, pregleda in revizije dokumentov s ključnimi informacijami ter pogoje za izpolnitev zahteve po posredovanju takih dokumentov. Člen 14(2) navedene delegirane uredbe je proizvajalcem PRIIP omogočil uporabo dokumenta s ključnimi informacijami za vlagatelje, pripravljenega v skladu s členi 78 do 81 Direktive 2009/65/ES, za zagotavljanje specifičnih informacij za namene členov 11 do 13 navedene delegirane uredbe namesto dokumenta s ključnimi informacijami iz Delegirane uredbe (EU) 2017/653 do 31. decembra 2019, če je vsaj ena od osnovnih naložbenih možnosti iz člena 14(1) navedene delegirane uredbe sklad KNPVP ali sklad, ki ni KNPVP, iz člena 32 Uredbe (EU) št. 1286/2014. Z Delegirano uredbo Komisije (EU) 2019/1866 (5) je bila navedena prehodna ureditev podaljšana do 31. decembra 2021, Delegirana uredba (EU) 2017/653 pa je bila spremenjena z Delegirano uredbo Komisije (EU) 2021/2268 (6), da se je navedena prehodna ureditev dodatno podaljšala do 30. junija 2022.
                  
               
                     (3)
                  
                  
                     Ker se je z Uredbo (EU) 2021/2259 prehodna ureditev iz člena 32 Uredbe (EU) št. 1286/2014 zdaj podaljšala do 31. decembra 2022, je treba navedeno podaljšanje upoštevati tudi v Delegirani uredbi (EU) 2017/653 in dodatno podaljšati prehodno ureditev od 30. junija 2022 do 31. decembra 2022. Delegirano uredbo (EU) 2017/653 bi bilo zato treba ustrezno spremeniti.
                  
               
                     (4)
                  
                  
                     Zagotoviti je treba, da se Delegirana uredba (EU) 2021/2268 uporablja šele od dneva, ki sledi koncu prehodne ureditve iz člena 32 Uredbe (EU) št. 1286/2014. Datum iz člena 2, drugi odstavek, Delegirane uredbe (EU) 2021/2268 bi bilo zato treba nadomestiti. Delegirano uredbo (EU) 2021/2268 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Sprememba Delegirane uredbe (EU) 2017/653
            V členu 18 Delegirane uredbe Komisije (EU) 2017/653 se tretji odstavek nadomesti z naslednjim:
            
               „Člen 14(2) se uporablja do 31. decembra 2022.“
            
         
         
            Člen 2
            Sprememba Delegirane uredbe (EU) 2021/2268
            V členu 2, drugi odstavek, Delegirane uredbe (EU) 2021/2268 se datum „1. julija 2022“ nadomesti s „1. januarja 2023“.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 352, 9.12.2014, str. 1.
         
            (2)  Direktiva 2009/65/ES Evropskega parlamenta in Sveta z dne 13. julija 2009 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (UL L 302, 17.11.2009, str. 32).
         
            (3)  Uredba (EU) 2021/2259 Evropskega parlamenta in Sveta z dne 15. decembra 2021 o spremembi Uredbe (EU) št. 1286/2014 v zvezi s podaljšanjem prehodne ureditve za družbe za upravljanje, investicijske družbe in osebe, ki svetujejo o enotah kolektivnih naložbenih podjemov za vlaganja v prenosljive vrednostne papirje (KNPVP) in skladov, ki niso KNPVP, ali jih prodajajo (UL L 455, 20.12.2021, str. 1).
         
            (4)  Delegirana uredba Komisije (EU) 2017/653 z dne 8. marca 2017 o dopolnitvi Uredbe (EU) št. 1286/2014 Evropskega parlamenta in Sveta o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) z določitvijo regulativnih tehničnih standardov glede prikaza, vsebine, pregleda in revizije dokumentov s ključnimi informacijami ter pogojev za izpolnitev zahteve po posredovanju takih dokumentov (UL L 100, 12.4.2017, str. 1).
         
            (5)  Delegirana uredba Komisije (EU) 2019/1866 z dne 3. julija 2019 o spremembi Delegirane uredbe (EU) 2017/653 zaradi uskladitve prehodne ureditve za proizvajalce PRIIP, ki enote skladov iz člena 32 Uredbe (EU) št. 1286/2014 Evropskega parlamenta in Sveta ponujajo kot osnovne naložbene možnosti, s podaljšanim obdobjem izjeme iz navedenega člena (UL L 289, 8.11.2019, str. 4).
         
            (6)  Delegirana uredba Komisije (EU) 2021/2268 z dne 6. septembra 2021 o spremembi regulativnih tehničnih standardov iz Delegirane uredbe Komisije (EU) 2017/653 v zvezi z osnovno metodologijo in prikazom scenarijev uspešnosti, prikazom stroškov in metodologijo za izračun zbirnih kazalnikov stroškov, prikazom in vsebino informacij o pretekli uspešnosti in prikazom stroškov glede na paketne naložbene produkte za male vlagatelje in zavarovalne naložbene produkte (PRIIP), ki ponujajo več različnih možnosti naložb, ter uskladitvijo prehodne ureditve za proizvajalce PRIIP, ki ponujajo enote skladov, iz člena 32 Uredbe (EU) št. 1286/2014 Evropskega parlamenta in Sveta kot osnovne naložbene možnosti s podaljšano prehodno ureditvijo iz navedenega člena (UL L 455 I, 20.12.2021, str. 1).